armvectores/hy_wikipedia_2023 huggingface dataset:
(8212) Նաոշիգետանի

(8212) Նաոշիգետանի (անգլ.՝ Naoshigetani), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 6-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,386357 ա. մ., առավելագույնը մոտենում է 2,0272 ա. մ. հեռավորության վրա և հեռանում 2,7455 ա. մ.։ Արեգակի շուրջ մեկ ամբողջական պտույտ է կատարում 1346,49 երկրային օրվա ընթացքում, իր ուղեծրով շարժվելով միջինում 0,267363 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8212) Նաոշիգետանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լինքոլնշիր

Լինքոլնշիր (անգլ.՝ Lincolnshire), կոմսություն Անգլիայի արևելքում՝ Հյուսիսային ծովի ափին։ Այն մասամբ մտնում է Իստ Միդլենդ տարածաշրջանի կազմի մեջ, մասամբ՝ Յորքշիր և Համբեր։
Ամենամեծ քաղաքը Լինքոլնն է։ Բնակչությունը՝ 674 հազար մարդ  (կոմսությունների մեջ 15-րդ տեղն է զբաղեցնում՝ ըստ 2004 թվականի տվյալների)։


== Աշխարհագրություն ==
Կոմսության տարածքի ընդհանուր մակերեսը 6959 կմ² է, առանց Հյուսիսային Լինքոլնշիրի և Հյուսիս-արևելյան Լինքոլնշիրի ունտար միավորների՝ 5921 կմ²։ Արևելքից ողողվում է Հյուսիսային ծովի ջրերով, հարավ-արևելքում սահմանակից է Նորֆոլկին, հարավում՝ Քեմբրիջշիրին, հարավ-արևմուտքում՝ Ռաթլենդին և Լեստերշիրին, արևմուտքում՝ Նոտինգեմշիրին, հյուսիս-արևմուտքում՝ Սաուտ Յորքշիրին, հյուսիսում՝ Արևելյան Յորքշիրին։


== Պատմություն ==
Մինչև 1974 թվականը բաժանվել է երեք վարչական միավորների՝ Հոլանդ, Կեստիվեն և Լինդիս։


== Ժողովրդագրություն ==
2004 թվականի տվյալներով կոմսության բնակչության ընդհանուր թիվը կազմել է 988 հազար մարդ։
1971 թվականին բնակչության թիվը կազմել է 808,3 հազար մարդ։


== Վարչական բաժանում ==
Կոմսության կազմի մեջ մտնում են 7 վարչական շրջան և 2 ունիտար միավոր։


== Տնտեսություն ==
Լինքոլնշիրը մեծ մասամբ ագրարային տարածք է, որտեղ գերակշռում է բուսաբուծությունը՝ զուգորդված անասնաբուծությամբ։ Արդյունահանում է երկաթաքար (Ֆրոնդինգեմայի շրջան)։ Սննդի արդյունաբերություն, գյուղատնտեսական տեխնիկա  (Լինքոլն և Բոստոն), մետալուրգիա (Սկանտորպ), նավթաքիմիա (Իմինգեմ)։ Ձկնորսական խոշոր նավահանգիստը Մեծ Գրիմսբին է։


== Տեսարժան վայրեր ==
Բելտոն հաուս
Թաթերշոլ ամրոց


== Ծանոթագրություններ ==


== Արտաքին հղումներ ==
Lincolnshire web
Lincolnshire County Council website
Visitlincolnshire.com
Official Lincolnshire Flag site Archived 2018-08-10 at the Wayback Machine.
Lincolnshire Life magazine
Արադոս

Արադոս, կղզի Միջերկրական ծովի արևելյան կողմում, Հայոց ծոցում, միջին դարերում մտնում էր Կիլիկիայի հայկական պետության մեջ։


== Ծանոթագրություններ ==
Մալոե Արետովո

Մալոե Արետովո (ռուս.՝ Малое Аретово), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(12972) Էումայոս

(12972) Էումայոս, հին հունարեն՝ Εὔμαιος-աստերոիդ աստերոիդների հիմնական գոտում։ Այս երկնաքարը հայտնաբերվել է 1973 թվականի սեպտեմբերի 19-ին, հոլանդացի աստղագետներ Կոռնելիս վան Հաուտենի, Ինգրիդ վան Հաուտեն-Գրունևելդի, Թոմ Գերելսի կողմից Պալոմարյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(12972) Էումայոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էմմի Սիլման

Էմմի Սիլման (անգլ.՝ Amy Sillman, 1954, 1955 կամ 1966, Դետրոյթ, Միչիգան, ԱՄՆ), ամերիկացի նկարիչ։ Նրա ստեղծագործությունների ձևերը տարբեր են. դրանք նկարներ են, մուլտֆիլմեր, կոլաժները և տեսանյութերը iPhone-ի հետ։ Սթիլմանը Բարդ քոլեջի Միլթոն Էյվերի անվան արվեստի բարձրագույն դպրոցում գեղանկարչության բաժնի համանախագահն է և Շտեդեշուլում կերպարվեստի պրոֆեսոր է։


== Կենսագրություն և ստեղծագործություն ==
Էմի Սիլմանը ծնվել է Միչիգան նահանգի Դեթրոյթ քաղաքում։ Մինչև Մանհեթենի գեղարվեստի դպրոցը ավարտելը 1979 թվականին նա աշխատել է ամենատարբեր վայրերում՝ Ալյասկայում գտնվող պահածոների գործարանում, Չիկագոյի մետաքսագործության ֆաբրիկայում, Նյու Յորքի համալսարանում սովորել է Միավորված ազգերի կազմակերպության համար ճապոներենից թարգմանություններ անել։ Հայտնվելով գեղարվեստի դպրոցում՝ Սիլմանը մասնակցել է Heresies: A Feminist Publication on Art and Politics ֆեմինիստական ամսագրի հրատարակությանը։ 1995 թվականին Բարդ քոլեջում ստացել է գեղարվեստի մագիստրոսի աստիճան։
Սթիլմանը սկսել է ակտիվորեն զբաղվել գեղանկարչությամբ 1970-ական թվականների կեսերից։ Նա կրել է Նյու Յորքի դպրոցի և աբստրակտ էքսպրեսիոնիստների, մասնավորապես Վիլլեմ դե Կունինգի և Ֆիլիպ Գուստոնի ազդեցությունը։ Սակայն նա ինքը իրեն չի համարում աբստրակտ էքսպրեսիոնիստ՝ հայտարարելով․ «Ես ուզում էի իմանալ աբստրակտ էքսպրեսիոնիզմի և հաստոցային գեղանկարչության քննադատության մասին ոչ այն բանի համար, որ նմանակեմ այն, այլ այն բանի համար, որ դրանք ինձ դուր չէին գալիս»։ 
Սիլմանի աշխատանքները նույնքան ապստրակտ են, որքան ներկայացուցչական՝ դրանք ներառում են այնպիսի տարրեր, ինչպիսիք են կոլաժը և սխեմատիկ կերպարները։ Artforum-ի 2006 թվականի հոդվածում գեղարվեստական քննադատ Յան Ավգիկոսը գրել է, որ Սիլմանի նկարները «շրջանցում են աբստրակցիայի եզրերը՝ խառնելով գույնի բծերը քաոսային գծի բռնկումներով և ցանցավոր կոմպոզիցիոն հիմնակմախքով»։ Նրա բազմամակարդակ աշխատանքն իր բովանդակությամբ հաճախ հումոր, վիզուալ կատակներ,
մուլտֆիլմի դրվագներ, հոգեբանական տարրեր և ֆեմինիստական քննադատություն է պարունակում։
The New York Times–ի հետազոտության մեջ Սիլմանի աշխատանքների ցուցահանդեսի համար 2006-ին Sikkema Jenkins & Co-ում, Կեն Ջոնսոնը գրել է. «նկարներն առավել հաճելի են, մասնավորապես, մոտիկից նայելուց, որտեղ դիտորդը կարող է ուսումնասիրել հարուստ և բարդ տեքստուրաներ և գույներ...»։ 2007 թվականին Սիլմանը Crown Point Press-ում կատարել է չորս փորագրություններ։ Այդ փորձի մասին նա ասել է. «այն ամենը, ինչ ես լույս աշխարհ եմ բերել իմ գեղանկարչությունում, տպագրության գործընթացում փշրվել է շերտերի։ Դուք վերցնում եք հարյուր շերտը մեկը մյուսից առանձին-առանձին, և պարզում եք, թե դրանցից որ վեցը կաշխատեն»։ Արվեստագետ և արվեստի հոգաբարձու Հելեն Մոլեսվորտի կարծիքով «Սիլմանի ստեղծագործությունը բնութագրվում է արմատական տեղաշարժերով՝ ներկապնակում, քսուկում, մասշտաբում և մակարդակում, որի շրջանակներում ստեղծագործությունը կառուցված է նկարչության կամ գեղանկարչության տրամաբանությամբ»։


== Ծանոթագրություններ ==
Նովոալեկսանդրովկա (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1914 թվականին։
2001 թվականի տվյալներով Նովոալեկսանդրովկա գյուղում բնակվում էր 116 մարդ։ Բնակավայրը զբաղեցնում է 0,801 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Կարծախ

Փոքր Կարծախ նաև Ֆիլիպովկա (վրաց.՝ ფილიპოვკა) - հայաբնակ գյուղ Վրաստանում, նախկին Ախալքալաքի շրջանում, 25 Կմ հարավ արևմուտք, ներկայումս Սամցխե-Ջավախք նահանգում, Ախալքալաքի մունիցիպալիտետում։ Բնակիչների նախնիները եկել են Էրզրումի նահանգից։
Խորհրդային Միության տարիներին միավորված է եղել Կարծախի սովետական տնտեսության հետ։ Զբաղվել են կերային կուլտուրաների մշակությամբ, անասնապահությամբ։ Կար հայկական տարրական դպրոց, գրադարան, ակումբ։ Ներկայումս գյուղում դպրոց չի գործում, չկա գյուղական ակումբ և գրադարան։
Գյուղի բնակչության թվաքանակը ընդամենը 64 մարդ է, բնակվում են 22 ընտանիք։


== Արտաքին հղումներ ==
Փոքր Կարծախ, Ջավախքին Աջակցության Հիմնադրամ Archived 2014-05-18 at the Wayback Machine.


== Ծանոթագրություններ ==
Կոալեսցենցում

Կոալեսցենցում (լատ.՝ coalesco՝ կպչում եմ, սերտաճում եմ, միանում եմ), գազային միջավայրում (մառախուղ) կամ հեղուկում (էմուլսիա) գազի բշտիկների կամ հեղուկի կաթիլների (գոլորշի) միաձուլում մոլեկուլային ուժերի ազդեցության տակ։ Կոալեսցենցումը ինքնաբերաբար ընթացող պրոցես է ու կոագուլացման սահմանային դեպք և բնորոշ է դյուրաշարժ հեղուկ բաժանման մակերեսներով դիսպերս համակարգերին (մառախուղ, փրփուր, էմուլաիա)։ Կոալեսցենցումը կարող է տեղի ունենալ նաև պինդ դիսպերս համակարգերում։ Մասնիկների (ատոմներ, մոլեկուլներ) ջերմային շարժման շնորհիվ բյուրեղիկները իրար են միանում՝ առաջացնելով մեծ բյուրեղ։ Այս պրոցեսի պատճառով բաժանման մակերեսը վերանում է։ Կոալեսցենցումը կիրառական արժեք ունի հատկապես էմուլսիաների շերտավորման համար, օրինակ, նավթի ջրազրկումը։
Ալֆա (ֆիլմ)

Ալֆա (անգլ.՝ Alpha), ամերիկյան ֆիլմ, որի ռեժիսորը Ալբերտ Հյուզն է։ Կինոնկարի համաշխարհային պրեմիերան կայացել է 2018 թվականի օգոստոսի 16-ին։ Ռուսաստանում ֆիլմը թողարկվել է օգոստոսի 23-ին՝ 2D, 3D և IMAX ֆորմատներով։


== Սյուժե ==
Երկիր մոլորակը 20 հազար տարի առաջ։ Վերին պալեոլիթի դարաշրջան։ Նախնադարյան Տաու ցեղի առաջնորդը որդուն՝ Կեդային, իր հետ որսի է տանում՝ համարելով, որ նա արդեն բավականին մեծ է։ Որսի ժամանակ Կեդայի վրա հարձակվում է վիրավոր բիզոնը և նա ընկնում է անդունդը։ Տղան վնասում է ոտքը և դժվարանում է վերադառնալ հայրենի բնակատեղի։ Ճանապարհին նրա վրա հարձակվում է գայլերի ոհմակը։ Կեդային հաջողվում է հետ մղել գայլերին և վիրավորել նրանցից մեկին։ Սկզբում տղան ուզում է սպանել գիշատչին, բայց հետո մտափոխվում է և սկսում խնամել նրան։ Մարդու և կենդանու միջև առաջանում է ընկերություն։ Նրանք սկսում են միասին որս անել, և մարդը գայլին անվանում է Ալֆա։ Ճանապարհորդության ընթացքում ոհմակն Ալֆային հետ է կանչում, բայց որոշ ժամանակ անց նա դարձյալ վերադառնում է Կեդայի մոտ։ Միասին նրանց հաջողվում է անցնել փորձությունների միջով և մենամարտի ժամանակ կանգնել ընդդեմ սրատամ վագրի։ Կեդան և Ալֆան ի վերջո վերադառնում են Կեդայի հայրենի բնակատեղին։ Վարժեցրած Ալֆան, որը էգ էր, ունենում է ձագուկներ։ Ֆիլմի վերջում մարդիկ և ընտելացված գայլերը միասին գնում են որսի։


== Դերերում ==


== Արտադրություն ==


=== Վերամշակում ===
Ֆիլմի մասին ծանուցվել է 2015 թվականի սեպտեմբերի 15-ին, երբ հաստատվել է Ալբերտ Հյուզի ռեժիսոր լինելը։


=== Նկարահանումներ ===
Ֆիլմի նկարահանումները տեղի են ունեցել Վանկուվեր կղզում (կղզի Բրիտանական Կոլումբիայում) և Դրախմելլերում (Ալբերտա)։ Որոշ նկարահանումներ անցկացվել են Բերնաբի քաղաքում (Բրիտանական Կոլումբիա), ինչպես նաև Իսլանդիայում։ Ֆիլմի մասերը նկարահանվել են Դայնոսոր գավառական այգում (Ալբերտա) 2016 թվականի ապրիլին։ Մամոնտների և բրդոտ ռնգեղջյուրների հետ տեսարանները ստեղծվել են համակարգչային գրաֆիկայի եղանակներով։


=== Հետարտադրություն ===
2017 թվականի հունիսին ֆիլմի թողարկման ամսաթիվը 2017 թվականի սեպտեմբերի 15-ից տեղափոխվել է 2018 թվականի մարտի 1, ինչը թույլ կտար ֆիլմին ավելի շատ հանդիսատես հավաքել գարնանային արձակուրդներին ։ Ավելի ուշ ֆիլմի պրեմիերան կրկին հետաձգվել է․ այս անգամ 2018 թվականի օգոստոսի 17։


=== Մարքեթինգ ===
Ֆիլմի առաջին թրեյլերը հեռարձակվել է 2017 թվականի հուլիսի 18-ին։


== Քննադատություն ==
Ֆիլմը ստացել է կինոքննադատների միջին գնահատականը։ «Rotten Tomatoes» կայքում պատկերը ունի 79 % դրական վարկանիշ․ 119 գրախոսության հիման վրա միջին վարկանիշը 10-ից 6,5 միավոր է։ Իսկ «Metacritic»-ում 100-ից 63 միավոր է՝ 26 գրախոսականի հիման վրա։ «Megacritic» կայքում 10-ից 6,2 է՝ 18 գրախոսության հիման վրա։
Մարդաբան Ստանիսլավ Դրոբիշևսկու կարծիքով նախնադարյան մարդկանց կյանքը, որը ցույց է տրվում ֆիլմում, ոչ մի ընդհանուր կապ չունի հնէաբաններից և ազգագրագետներից ստացած տվյալների հետ։ Ֆիլմը հարուստ է պատմական և աշխարհագրական անհամապատասխանություններով։


== Ծանոթագրություններ ==


== Արտաքին հղումներ ==
Alpha(անգլ.) ֆիլմը Internet Movie Database կայքում
«Alpha»(անգլ.) ֆիլմը Box Office Mojo  կայքում
Критический разбор фильма от С.В.Дробышевского на Youtube։
Նումանսիա ՖԱ

«Նումանսիա» Ֆուտբոլային Ակումբ (լատ.՝ Club Deportivo Numancia de Soria, S.A.D.), մասնագիտական ֆուտբոլային ակումբ, որը հանդես է գալիս Կաստիլե և Լեոն քաղաքում։


== Պատմություն ==
«Նումանսիա» Ֆուտբոլային Ակումբը հիմնադրվել է 1945 թվականին, Կաստիլե և Լեոն քաղաքում։
Իվանովկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
Չճշտված տվյալներով Իվանովկա գյուղում բնակվում էր 800 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստենյատո

Կաստենյատո (իտալերեն՝ Castegnato), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 7142 մարդ, խտությունը՝ 741 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 25045։ Հեռախոսային կոդ՝ 030։
Քաղաքի հովանավորն է հանդիսանում սուրբ Վիտալին։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Կեցություն

Կեցություն, գոյական փիլիսոփայական տերմին, գործածվել է աշխարհի նախահիմքի, սուբստանցի ու նրա դրսևորման ձևերի հարցը քննելիս։ Արտահայտել է տարբեր, թեպետ իմաստով մոտ, հասկացություններ. պարզագույն իմաստը «լինելն» է։ Տարբերել են իսկական (ոչնչով չպայմանավորված՝ բացարձակ, ինքնաբավ, սուբստանցային) և անիսկական (կախյալ՝ հարաբերական) կեցություն։
Իդեալիստական-պլատոնիստական և ռեալիստական ավանդույթն իսկական գոյ է համարել մտահասու հավիտենական էությունները՝ «գաղափարները», իսկ զգայաբար տրվող աշխարհի առանձին իրերը՝ անիսկական գոյ։ Հեգելը «մաքուր»՝ որակական ու քանակական որոշակիությունից զուրկ Կեցությունից սկսում է կատեգորիաների ամբողջ համակարգը։ Նոմինալիստական և մատերիալիստական ավանդույթը Կեցությունը նույնացրել է իրական առարկայական աշխարհի՝ զգայաբար տրվող բնության հետ։ Դիալեկտիկական մատերիալիզմը սուբստանցային Կեցությանը չի հակադրում երևութական Կեցությանը իբրև անիսկական, այլ գտնում է, որ «լինել» նշանակում է լինել ոչ այլ կերպ, քան մատերիական սուբստանցի որևէ առանձին առարկայական դրսևորման ձևով։ Կանտից սկզբնավորվել է և գիտաբանական ուսմունքներում քարոզվում է այն միտքը, որ Կեցության հարցը մտահայեցողական ու անլուծելի է, և որ գիտելիք են պարունակում ոչ թե «լինելը» պնդող ասույթները, այլ այն ասույթները, որոնց պրեդիկատը որոշակի հատկանիշ է վերագրում մտքի առարկային։ Սակայն բովանդակային տեսակետից այս մոտեցումը սխալ է, այն իմաստ ունի միայն գիտության տրամաբանական վերլուծության տեսության մեջ։ Պատմության մատերիալիստական ըմբռնման հիմնական գաղափարներից է հասարակական Կեցությունը։
Apple A10X

Apple A10X (A10X Fusion chip), Apple ընկերության, Apple AX շարքի, 2017 թվականի 64-բիթանոց, ARMv8-A միկրոճարտարապետությամբ, բազմամիջուկային ARM-միկրոպրոցեսոր։ Ստեղծվել է TSMC պայմանագրային արտադրողի կողմից՝ 10-նանոմետրանոց FinFET տեխպրոցեսով։


== Նկարագրություն ==
Ենթադրվում է, որ տվյալ չիպը կօգտագործվի Apple iPad և iPad Pro պլանշետների նոր մակարդակներում (12,9, 10,5, 9,7 և 7,9-դյույմանոց մոդելները), որոնց ներկայացումը պլանավորված է 2017 թվականի ապրիլի սկզբին։


=== Արտադրողականություն ===
Ըստ մամուլ ընկած Geekbench ընկերության փորձերի` Apple A10X չիպը, մեկ-միջուկային ռեժիմում 34%-ով ավելի արագ է աշխատում, քան նախորդ` Apple A9X-ը (ներկայացվել էր 2015 թվականի սեպտեմբերին) - 4236 բալը` 3490-ի դեմ, իսկ բոլոր երեք միջուկների օգտագործումով փորձի ժամանակ` նոր չիպը 27%-ով արագ եղավ նախորդից, Apple A10X ցույց է տալիս 6588 բալը Apple A9X-ի 5580 բալի դեմ արդյունք։ Տվյալ շարքի համեմատաբար նոր չիպի` Apple A10-ի հետ համեմատելիս` Apple A10X-ը նույնպես ցույց է տալիս առավելություն` 22%-ով` մեկ-միջուկային ռեժիմում և 20%-ով` բազմամիջուկային ռեժիմում։ Նաև տվյալ փորձերի ժամանակ նոր պրոցեսորով iPad Pro համացանցային-պլանշետը հավաքեց ավելի շատ բալ, քան 12-դյույմանոց Apple MacBook նոթբուքը` Intel Core M 4-միջուկային պրոցեսրով, որն ցույց տվեց 3023 և 6430 բալ արագություն։


== Օգտագործում ==
Apple A10X պրոցեսոր օգտագործող սարքերը`

iPad Pro (2017 թվականի ապրիլ)


== Տես նաև ==
Apple A10
Apple A9
Apple A7
Apple A5


== Ծանոթագրություններ ==
Իշուկներով ծովափի երկայնքով (նկար)

«Իշուկներով ծովափի երկայնքով» (հոլ.՝ Ezeltje rijden langs het strand), հոլանդացի ժանրային գեղանկարիչ, իմպրեսիոնիզմի կարկառուն ներկայացուցիչ Իսաակ Իսրայելսի նկարներից։ Հեղինակը կտավը վրձնել է 1898-ից 1901 թվականներն ընկած ժամանակահատվածում։ Յուղաներկով կտավի չափերն են՝ 51 × 70 սմ։
«Իշուկներով ծովափի երկայնքով» ստեղծագործությունն այսօր պահպանվում և ցուցադրվում է Պետական թանգարանում (Ամստերդամ, Նիդերլանդներ)։


== Պատմություն ==
1886 թվականից նկարի հեղինակը՝ Իսաակ Իսրայելսը բնակվել է Ամստերդամում, սակայն 1890-ական թվականների կեսերին՝ հատկապես ամռանը, նա հաճախակի էր լինում Հաագայում, որտեղ գտնվում էր հայրը՝ հայտնի իմպրեսիոնիստ-գեղանկարիչ Յոզեֆ Իսրայելսը։ Հայր և որդի միասին վարձակալում էին Սխեվենինգենում գտնվող Օրանիե-Օտել վիլլան։ Իսրայելս կրտսերը նախընտրում էր հանգստանալ ծովափին՝ վայելելով արևն ու ծովը օրվա տարբեր պահերին։ Այդ ընթացքում նրանք մի շարք նկարներ վրձնեցին, որոնք հիմնականում իմպրեսիոնիզմի ոճով էին ստեղծվում։ Կտավներում հանդիպում էին երեխաներ, որոնք իշուկներին նստած տեղաշարժվում էին ծովափի երկայնքով. այդ ժամանակ մեծ տարածում ուներ ծովափերին էշերով զբոսանքը։


== Նկարագիր ==

«Իշուկներով ծովափի երկայնքով» ստեղծագործությունում հեղինակը վրձնել է ճերմակազգեստ երեք փոքրիկ աղջկա, որոնք ծավափի երկայնքով տեղաշարժվում են իշուկներին նստած։ Աղջիկներից երկուսի գլխին կարմիր գլխարկ կա, իսկ ամենակրտսեր աղջկա գլխին՝ սպիտակ։ Նրանց հետևից քայլում է բոկոտն մի տղա, որի հագին կապույտ վերնաշապիկ է, մոխրագույն տաբատ և նույն գույնի կեպի. այդ տղան իշապան է։ Աղջիկները նկարիչների ծանոթներից մեկի դուստրներ են։ Ձախից աջ նկարված են՝ Ագաթա Պաուվը, Սուզե Փոնթը և Ագաթայի կրտսեր քույրը։ Գեղանկարիչը կտավին հաղորդել է ամառային օրվա անհոգությունը՝ թեթև զեփյուռ, ջերմություն և ալիքների աղմուկը։
Կտավը ողողված է արեգակնային լույսով։ Դա, առաջին հերթին, հեղինակի տպավորությունն է արևային օրից։ Այս և նույն շարքի մյուս նկարներն արված են իմպրեսոնիզմի ոճով։


== Գրականություն ==
M. van Heteren, G. Jansen, R. de Leeuw: Poëzie der werkelijkheid; Nederlandse schilders van de negentiende eeuw. Rijksmuseum Amsterdam, Waanders Uitgevers, blz. 190-191, 187, 2000. ISBN 90-400-9419-5
Wagner, Anna: Isaac Israëls. Lemniscaat, Rotterdam, 1967, herdruk 1985.


== Ծանոթագրություններ ==


== Արտաքին հղումներ ==
'Ezeltje rijden langs het strand' op de website van het Rijksmuseum
'Ezeltje rijden langs het strand' op Avro-cultuurbeeld Archived 2013-11-12 at the Wayback Machine.
Scheveningse schilderijen van IsraëlsԿաղապար:Dode link
Ֆիլոնովշչինա (գյուղ, Լեբեդինի շրջան)

Ֆիլոնովշչինա (ուկրաիներեն՝ Філонівщина), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ֆիլոնովշչինա գյուղում բնակվում էր 162 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարիե Չերնիցի

Ստարիե Չերնիցի (ռուս.՝ Старые Черницы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիքս (այլ կիրառումներ)

Նիքս, կարող է վերաբերել՝

Նիքս - աստվածություն հին հունական դիցաբանությունում
Նիքս - Պլուտոնի արբանյակ
Դրաբինովսկի գյուղական խորհուրդ (Նովոսանժարսկի շրջան)

Դրաբինովսկի գյուղական խորհուրդ  (ուկրաիներեն՝ Драбинівська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Դրաբինովսկի գյուղական խորհրդում բնակվում էր 1483 մարդ։ Բնակավայրը զբաղեցնում է 57,01 կմ² տարածք։ Բնակչության խտությունը կազմում էր 26,01 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
IPhone XR

iPhone XR, (ոճավորված է որպես Xr, «X» արտասանվում է որպես «թեն», «տաս»), Apple կորպորացիայի սմարթֆոն, որն օգտագործում է Apple A12 Bionic պրոցեսորը և iOS 12 օպերացիոն համակարգը, որոնք ներկայացվել են 2018 թվականի սեպտեմբերի 12–ին ավելի թանկարժեք iPhone XS–ի հետ միասին։


== Բնութագրություն ==
Սմարթֆոնը հագեցած է Liquid Retina HD LCD էկրանով՝ 6,1 դյույմ անկյունագծով, ինչպես նաև Apple A12 Bionic նոր առաջադեմ պրոցեսորով։ Ունի օպտիկական պատկերի կայունացմամբ 12 մեգափիքսել հետևի տեսախցիկ և առջևի տեսախցիկ TrueDepth 7 մեգափիքսել։ Երկու տեսախցիկներն են ունեն «Դիմանկար» ռեժիմ, դիմանկարային լուսավորման ֆունկցիա, «Խորություն» և Smart HDR ֆունկցիաներ։
Ներկայումս iPhone XR-ը Apple iPhone X սարքերի շարքում առավել մատչելի սարքն է։
Հեռախոսը հասանելի է վեց գույներով՝ դեղին, սպիտակ, մարջան, սև, կապույտ, ինչպես նաև Product Red։
2019 թվականի օգոստոսին Apple ընկերությունը հայտարարել էր, որ iPhone XR, iPhone XS և iPhone XS Max նոր մոդելների վրա մարտկոցի ինքնուրույն տեղադրման դեպքում սարքերը կտեղեկացնեն սխալի մասին։ Այսպիսով, մարտկոցի փոփոխությունը հնարավոր է միայն Apple-ի լիազորված սպասարկման կենտրոններում։


== Ծրագրային ապահովություն ==
iPhone XR–ի օպերացիոն համակարգը՝ iOS 12–ը, պաշտոնապես թողարկվել է 2018 թվականի սեպտեմբերի 17–ին։


== Ծանոթագրություններ ==


== Արտաքին հղումներ ==
iPhone XR - Apple (RU)(ռուս.)
Ներկայացված են iPhone XS и XS Max Archived 2018-09-13 at the Wayback Machine.(ռուս.)
Ներկայացված է iPhone XR(ռուս.)
Հայտնի են iPhone XR, iPhone XS և XS Max-ի գները(ռուս.)
Վիվա (այլ կիրառումներ)

Վիվա կարող է նշանակել.

Վիվա, ամերիկացի դերասանուհի։
Վիվա. Հայաստանի բժիշկներ և կամավորներ, ռուսահայ բարեգործական կազմակերպություն։
Բուենոս Այրեսի ֆոնդային բորսա

Բուենոս Այրեսի ֆոնդային բորսա (իսպ. Bolsa de Comercio de Buenos Aires), Արգենտինայի կենտրոնական առևտրային հարթակ, որը գտնվում է Բուենոս-Այրեսում և կազմում է երկրի ողջ առևտրային գործարքների 95%-ը։ Ստեղծվել է 1854 թվականին՝ Առևտրային բանկի հիման վրա, և համարվում է Լատինական Ամերիկայի ամենահին ֆոնդային բորսաներից մեկը։ Իրականացնում է ֆոնդային առևտուր, տալիս պետական վարկեր, տալիս օպցիոններ և ֆյուչերսներ։ Այն ինքնուրույն շահույթ չհետապնդող կազմակերպություն է։

Առևտրի ծավալը՝ $6 853 մլրդ (2005 թվականին)
Բաժնետերերի քանակը՝ 104 գործարան (2005 թվականին)
Կապիտալ՝ $47,59 մլրդ (2005 թվականին)


== Ֆոնդային ինդեքս ==
Հիմնական ինդեքսներն են՝

Merval - հիմնված է 19 ամենաշատ վաճառվող ընկերությունների բաժնետոմսերի վրա
IAB (Bolsa general index), այն արտացոլում է բորսայում ամենամեծ արգենտինական և օտարերկրյա ընկերությունների բաժնետոմսերը, որոնց քանակը վերանայվում է ամեն եռանսյակը մեկ։


== Հղումներ ==
Ֆոնդային բորսայի պաշտոնական կայքը


== Ծանոթագրություններ ==
Սլոբոդիշչե (գյուղ, Բերդիչևի շրջան)

Անվան այլ կիրառումների համար տե՛ս՝ ՍլոբոդիշչեՍլոբոդիշչե (ուկրաիներեն՝ Слободище), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1550 թվականին։
2001 թվականի տվյալներով Սլոբոդիշչե գյուղում բնակվում էր 932 մարդ։ Բնակավայրը զբաղեցնում է 0,595 կմ² տարածք։ Բնակչության խտությունը կազմում էր 1566,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալայան (գետ)

Անվան այլ կիրառումների համար տե՛ս՝ Ալայան (այլ կիրառումներ)Ալայան, գետ Եփրատի ավազանում, նրա միջին հոսանքի շրջանում։ Սկիզբ է առնում Արաբկիրից հարավ և Մալաթիայից հյուսիս ընկած լեռներից։ Հոսում է հյուսիս-հարավ ուղղությամբ։ Շրջակայքի նկատմամբ հունը բավական բարձր է և վարարումների ժամանակ առաջեցնում է ճահիճներ։


== Ծանոթագրություններ ==
Մինքույր

Մինքույր, հայկական իգական անուն։ Առաջացել է հայերեն մին՝ «միակ, մի հատիկ» և քույր բառերից։ Նշանակում է «միակ քույրը»։ Մեկ անգամ հիշատակվել է 15-րդ դարում։


== Գործածություններ ==
Մինքույր, դուստր Միրիշիկի, քույր Հովհաննես և Ստեփանոս եպիսկոպոսների, Պռոշյանց գերդաստանից։ Հիշատակվել են 1475-1478 թվականներին։


== Ծանոթագրություններ ==
Սեն Կլո

Սեն Կլո (ֆր.՝ Saint-Claud), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1099 մարդ, բնակչության խտությունը` 41.08 մարդ/կմ²։ Բնակավայրը զբաղեցնում է 26.75 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 37 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 648 աշխատունակ (15-64 տարեկան) բնակիչ, որոնցից ակտիվ էին 433-ը, իսկ ոչ ակտիվները` 215։ Ակտիվության ցուցանիշը կազմում է 66,8 %։ 433 աշխատունակ մարդկանցից աշխատել է 368 անձ (206 տղամարդ և 162 կին)։ Գործազուրկ են եղել 65 անձ (35 տղամարդ և 30 կին)։ 215 անաշխատունակներից 32-ը եղել են աշակերտներ կամ ուսանողներ, 97-ը` թոշակառուներ, իսկ 86-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուբեն Չաչիկյան

Ռուբեն Գրիգորի Չաչիկյան (մայիսի 3, 1910(1910-05-03), Թիֆլիս, Ռուսական կայսրություն - մայիսի 12, 1996(1996-05-12), Մոսկվա, Ռուսաստան), տիեզերական տեխնիկայի բնագավառի գիտնական։ Տեխնիկական գիտությունների դոկտոր (1966), պրոֆեսոր (1970), ՌԴ գիտությունների և տեխնիկայի վաստակավոր գործիչ (1985)։


== Կենսագրություն ==
1930 թվականին ավարտել է Լենինգրադի մեքենաշինական ինստիտուտը։ 1931-1970 թվականներին աշխատել է Լենինգրադի ռազմատեխնիկական ուսումնարանում, 1970-1986 թվականներին՝ Մոսկվայի «Վոսխոդ» սարքաշինական կոնստրուկտորական բյուրոյի ղեկավար և գլխավոր կոնստրուկտոր։
Աշխատանքները վերաբերում են ավիաշարժիչների ջերմային շարժընթացների տեսությանը, ավտոմատիկային, հաշվողական տեխնիկային (ավիացիոն և հատուկ տեխնիկայի կառավարման ինքնաշխատ համակարգեր ու սարքեր), թռչող ապարատների տեղեկատվական համակարգերին և սարքերին։ Մասնակցել է «Բուրան», «Բուրյա» գերձայնային թևավոր հրթիռների ստեղծման աշխատանքներին։


== Մրցանակներ ==
Պարգևատրվել է ԽՍՀՄ Պետական մրցանակով


== Ծանոթագրություններ ==
Մեձոկորոնա

Մեձոկորոնա (իտալերեն՝ Mezzocorona), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 4711 մարդ։ Բնակչության խտությունը՝ 188 մարդ/կմ²։ Տարածքը՝ 25 կմ²։ Փոստային ինդեքս՝ 38016։ Հեռախոսային կոդ՝ 0461։
Կոմունայի հովանավորն է համարվում Սուրբ Գոթարդը։ Տոնը նշվում է Զատիկից հետո երկրորդ կիրակի օրը։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ցենզոր

Ցենզոր (լատ՝․ censor, censeo - ցուցակագրել), Հին Հռոմում բարձրագույն պաշտոններից մեկը (մ․ թ․ ա․ մոտ 443 թվականից)։ Հինգ տարին մեկ ցենտուրիական կոմիտիաներում ընտրվել է երկու ցենզոր։ Սկզբում ընտրվել են պատրիկներից, մ․թ․ ա․ 351 թվականից՝ նաև պլեբեյներից։ Իրականացրել են քաղաքացիների և նրանց գույքի հաշվառումը (ցենզ), կազմել ծերակուտականների և հեծյալների ցուցակը, հսկել բարքերը, պետական ֆինանսները։ Լուցիոս Կոռնելիոս Սուլլայի ժամանակ ցենզորները գործնականում զրկվել են իրենց իրավունքներից, իսկ կայսրության ժամանակաշրջանում ցենզորի պաշտոնը վերացվել է։
Բուրիտիկուպու

Բուրիտիկուպու  (պորտ.՝ Buriticupu), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Պինդարեի գավառի կազմի մեջ։ Բնակչությունը կազմում է 66 326 մարդ՝ 2006 թվականի տվյալներով։ Գրավում է 2544,975 կմ2 տարածք։ Բնակչության խտությունը՝ 26,1 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 84 822 910,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1 429,80 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,595 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բուրիտիկուպուի մասին
Ֆերմիում

Ֆերմիում, քիմիական տարր, քիմիական տարրերի պարբերական համակարգի VII պարբերության, III խմբի քիմիական տարր է, նշանն է Fm, կարգահամարը՝ 100։
Արհեստականորեն ստացված ռադիոակտիվ տարր է, պատկանում է ակտինիդների շարքին։ f տարր է։ Ստացվել են 244—258 զանգվածի թվերով 15 ռադիոակտիվ իզոտոպները։ Առաջինը հայտնաբերվել է 1952 թվականին ամերիկացի ֆիզիկոսներ Ա․ Գիորսոի, Ս․ Թոմպսոնի և Զ․ Հիգինսի կողմից։ Անվանվել է ի պատիվ Էնրիկո Ֆերմիի։ Կշռելի քանակներով չի ստացվել։ Քիմիական հատկություններով նման է եռարժեք ակտինոիդներին, միացություններում ցուցաբերում է +3, երբեմն նաև +2 օքսիդացման աստիճաններ։ Ֆերմիումի իզոտոպներն ստացվում են Th-ը, Ս-ը կամ Pu-ը նեոնի, թթվածնի կամ ածխածնի արագացված միջուկներով ռմբակոծելիս, նաև cf-ը միջուկային ռեակտորում նեյտրոններով ճառագայթելիս։ Ֆերմիումի ստացված հետքային քանակությունները խառնուրդներից անջատում են սորբման և լուծահանման եղանակներով։


== Տես նաև ==
Պարբերական աղյուսակ
Կալինովկա (գյուղ, Ժովտնևի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1790 թվականին։
2001 թվականի տվյալներով Կալինովկա գյուղում բնակվում էր 3 471 մարդ։ Բնակավայրը զբաղեցնում է 4 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թամարա Հովհաննիսյան

Թամարա Սոսի Հովհաննիսյան (ապրիլի 22, 1953(1953-04-22), Երևան, Հայկական ԽՍՀ, ԽՍՀՄ), հայ բանաստեղծուհի, արվեստաբան։
1975 թվականին ավարտել է ԵՊՀ բանասիրական ֆակուլտետը։ 1995 թվականին ՀՀ ԳԱԱ-ում պաշտպանել է ատենախոսություն «Վահան Թեքեյանի սիրերգությունը» թեմայով, ստացել բանասիրական գիտությունների թեկնածուի գիտական աստիճան, որը հրատարակվել է նույն թվականին Սերգեյ Սարինյանի առաջաբանով։ 1988 թվականից հաստատվել է ԱՄՆ-ում, ապրում է Հյուսիսային Կալիֆոռնիայի Քարմել քաղաքում։ 1988—91 թվականներին ամերիկահայ մամուլում հանդես է եկել հարյուր քառասունից ավելի հոդվածներով ու էսսեներով։ 1991 թվականից պաշտոնավարել է Մոնթերեյի միջազգային հարաբերությունների ինստիտուտում։ ԱՄՆ-ում մասնակցել է հայերենի դասագրքերի կազմման աշխատանքների։ Աշխատում է իր տնօրինած արվեստի ցուցասրահներում, որտեղ ներկայացվում են ժամանակակից եվրոպական և հայ գեղանկարիչների ստեղծագործություններ։ Հրատարակում է The Art of Collecting եռամսյա էլեկտրոնային հանդեսը։ Դասախոսություններ է կարդացել Ֆրունզեի, Լա Վերնի համալսարաններում։


== Երկեր ==
Վահան Թեքեյանի սիրերգությունը, Ե., Գիտություն, 1995, 208 էջ։
Քեզ հետ ու առանց քեզ (բանաստեղծություններ), Ե., Նոյյան Տապան, 1997, 67 էջ։
Կինը (բանաստեղծություններ և պոեմներ), Ե., ՀԳՄ հրատ., 2006, 442 էջ։
Լինելության համանվագ (բանաստեղծություններ), Ե., 2013:
Я женщина, я остров; Ես կին եմ, ես` կղզի (բանաստեղծություններ), 2015, (ռուսերեն), Ալբերտ Նալբանդյանի թարգմանությամբ և Միխայիլ Սինելնիկովի առաջաբանով։
Տարիքի հոգին, Ե., Անտարես, 2018, 430 էջ։


== Պարգևներ ==
ՀՀ սփյուռքի նախարարության «Մայրենիի դեսպան» մեդալ (2015)։


== Գրականություն ==
Մելանյա Բադալյան, Վահան Թեքեյանի հետքերով, «Ազգ» օրաթերթ, 2014, № 14.


== Ծանոթագրություններ ==
Տրավնևոե (այլ կիրառումներ)

Տրավնևոե, կարող է վերաբերել՝

Տրավնևոե - ավան, Ուկրաինայի Դոնեցկի մարզի Արտյոմովսկիում
Տրավնևոե - ավան, Ուկրաինայի Խարկովի մարզի Խարկովի շրջանում
Տրավնևոե - ավան, Ուկրաինայի Վիննիցայի մարզի Ժմերինկայի շրջանում
Տրավնևոե - գյուղ, Ուկրաինայի Ժիտոմիրի մարզի Կորոստիշևի շրջանում
Տրավնևոե - գյուղ, Ուկրաինայի Խմելնիցկիի մարզի Ստարոսինյավսկի շրջանում
Տրավնևոե - գյուղ, Ուկրաինայի Կիրովոգրադի մարզի Կոմպանեևսկի շրջանում
Տրավնևոե - գյուղ, Ուկրաինայի Պոլտավայի մարզի Միրգորոդի շրջանում
Տրավնևոե - գյուղ, Ուկրաինայի Վիննիցայի մարզի Պոգրեբիշչեի շրջանում
Հերհեր (Ելիզավետպոլի գավառ)

Հերհեր, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Գետաբեկի շրջկենտրոնից 9 կմ հեռավորության վրա։


== Բնակչություն ==
1907 թվականին գյուղն ունեցել է 248, իսկ 1908-ին՝ 355 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Շատախի գավառակ (Մշո գավառ)

Շատախ, գավառակ Արևմտյան Հայաստանում, Բիթլիսի վիլայեթի Մուշի գավառում։ Գնտվում էր Սասունի հյուսիսային մասում՝ Մշո գավառի սահմանի մոտ։ Հանդիսանում էր Սասունի 8 գավառակներից մեկը, որը փռված էր համանուն գետակի ավազանում։


== Անվան ստուգաբանություն ==
Գավառակի անվանման ծագման մասին կա երկու ավանդապատում։ Ըստ մեկի գավառակի անվանումը առաջացել է Գևորգ Շատախոս իշխանի անունից։
Ըստ մեկ այլ ավանդապատման այստեղ են թաքնվել հայ փախստականներ, իսկ Շահ Աբասի զինվորները ահաբեկելով ասել են. «Դեռ շատ ախ պետք է քաշեք»։ Որտեղից էլ և ծագել է գավառակի անվանումը։


== Աշխարհագրություն ==
Գավառակը գտնվում էր խիստ լեռնային վայրում։ Այն ընդգրկում էր Տավրոսի մի քանի լեռնագագաթներ՝ Սասուն, Անդոկ, Կամք, Ելք, Սորոս և Սիմ։ Գավառակի մեծ մասն անտառապատ էր։
Շատախն ուներ բազմաթիվ գետակներ։


== Պատմություն ==
Մշո Շատախը մինչև XIX դարի 60-ական թվականները որոշ ինքնավարություն ուներ։ Գավառակն ավերվել է 1915 թ.-ի Մեծ Եղեռնի ժամանակ։


== Գյուղերը ==
Շատախի նշանավոր գյուղերից էին Քոփը, Իրիցանքը, Գեղաշենը, Շուշանմերկը, Սեմալը, Շենիկը, Գելիեգուզանը, Աղբին, Իշխնաձորը և Ալիանցը։ Բոլոր թվարկված գյուղերը զուտ հայաբնակ էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վոիմ (այլ կիրառումներ)

Վոիմ, կարող է վերաբերել՝

Վոիմ - գետ Ռուսաստանում, Պոժյոգի վտակը
Վոիմ - գետ Ռուսաստանում, Վոչի վտակը
Քելվին Քլայն (այլ կիրառումներ)

Քելվին Քլայն, կարող է վերաբերել՝

Քելվին Քլայն - ամերիկացի դիզայներ, Calvin Klein բրենդի հիմնադիրը
Քելվին Քլայն - ամերիկյան նորաձևության տուն, հիմնադրել է նորաձևության դիզայներ Քելվին Քլայնը
Ֆուձինոմիա

Ֆուձինոմիա (չինարեն՝ 富士宮市|Ֆուձինոմիա-սի), քաղաք Ճապոնիայի Սիձուոկա պրեֆեկտուրայում։ Ընկած է Հոնսյու կղզու Թյուբու տարածաշրջանում։ Սահմանակից է Սիձուոկա, Գոտեմբա, Ֆուձիյոսիդա, Ֆուձի քաղաքներին, Օյամա, Նամբու, Մինոբու, Ֆուձիկավագուտիկո ավաններին և Նարուսավա գյուղին։ Զբաղեցնում է 388,99 քառակուսի կիլոմետր տարածք։ 2019 թվականի հուլիսի 1-ի տվյալներով բնակչության թվաքանակը եղել է 132.507, տնային տնտեսություններինը՝ 56.655։ Բնակչության միջին խտությունը կազմել է 340 մարդ/կմ²։


== Պատմություն ==
Քաղաքը բավականին հին է։ Նրա անվանումն առնչվում է սինտոիստական նախկին սրբավայրի՝ Fujisan Hongū Sengen Taisha, "Fujinomiya"անվանը։ Վերջինիս հարևանությամբ 1290 թվականին հիմնադրվել է բուդդայական Taiseki-ji տաճարը։
Ֆուձինոմիան սերտորեն կապված է Ֆուձիյամա սարին և գտնվում է դեպի այդ լեռն ու նրա լանջերին կառուցված սրբավայրերը ուխտագնացության տանող ճանապարհների խաչմերուկում։


== Ժողովրդագրություն ==
Ճապոնիայում անցկացված մարդահամարների տվյալների համաձայն՝ Ֆուձինոմիայի բնակչությունը վերջին 50 տարիներին շարունակաբար աճել է։


== Խորհրդանիշեր ==
Քաղաքի խորհրդանշական ծառը համարվում է թխկին, ծաղիկը՝ Prunus incisa-ն, թռչունը՝ դաշտային արտույտը։


== Քույր քաղաքներ ==
 ԱՄՆ, Սանտա Մոնիկա (անգլ.՝ Santa Monica), Կալիֆոռնիա,  1975 թվականի հուլիսի 21-ից
 Չինաստան, Շաոսին (պարզեցված չինարեն 绍兴, պինյին՝ Shàoxīng), 1997 թվականի նոյեմբերի 13-ից


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը(ճապոներեն)
Էդման Այվազյան

Էդման Այվազյան (Էդիկ Այվազյան, օգոստոսի 10, 1932(1932-08-10), Թեհրան, Իրան - մարտի 25, 2020(2020-03-25), Լոնդոն, Մեծ Լոնդոն), հայ նկարիչ։ Ծովանկարիչների թագավորական միության անդամ (2002 )։ Լոնդոնի գեղանկարիչների թագավորական ինստիտուտի անդամ (2006)։


== Կենսագրություն ==
Էդման Այվազյանը ծնվել է Թեհրանում։ 1939-1948 թվականներին սովորել է Թեհրանի Թամադոն միջնակարգ դպրոցում, 1964-1966 թվականներին՝ Հռոմի գեղարվեստի ակադեմիայում։
1948 թվականին մասնակցել է պատանի նկարիչների ցուցահանդեսին և արժանացել մրցանակի։ 1958 թվականին Իրանի կողմից ընտրվել է Վենետիկի Բիենալեի մասնակից և արժանացել է Արվեստի և մշակույթի նախարարության առաջին մրցանակին։ 1960-1974 թվականներին աշխատել է ճարտարապետության բնագավառում (Գաջերե հյուրանոց, Թոմասյան դպրոց)։ Ստեղծել է Թեհրանի Սուրբ Սարգիս եկեղեցու տաճարի պատկերները։
1973 թվականին տեղափոխվել է Լոնդոն։ 1980 թվականին գծագրել է Աբդուլազիզ թագավորի անվան օդանավակայանի Մեծ մզկիթի ինտերիերը, Ռիադ։
Էդման Այվազյանն անդրադարձել է «Սասունցի Դավիթ» էպոսին, նկարազարդել է Հովհաննես Թումանյանի երկերը, ստեղծել է դիմանկարներ, ծովանկարներ։ Այվազյանի ստեղծագործությունները գտնվում են տարբեր եկեղեցիներում, թանգարաններում՝ Լազար պատկերասրահ, Արամ Խաչատրյանի տուն-թանգարան։
2015 թվականին պարգևատրվել է ՀՀ սփյուռքի նախարարության «Արշիլ Գորկի» մեդալով։


== Ցուցահանդեսներ ==
1950-1990 թվականներին անհատական և խմբակային ցուցահանդեսներ է ունեցել Իրանում, Հայաստանում, Մեծ Բրիտանիայում, ԱՄՆ-ում։
«Մշակույթ միության» պարսկահայ նկարիչների խմբակային ցուցահանդես, 1949 

Խմբակային ցուցահանդես «Գարուն» ակումբ, Թեհրան, 1950
Մշակութային կապերի համամիութենական ընկերության ամենամյա ցուցահանդես, Թեհրան, 1950-1951 թ
Խմբակային ցուցահանդես «Իրան-ԱՄՆ» ընկերություն, Թեհրան, 1952
Ժամանակակից արվեստագետների խմբակային ցուցահանդես, Թեհրան, 1954 , 1955
Անհատական ցուցահանդես «Իրան-ԱՄՆ» ընկերություն, Թեհրան, 1956
Գրաֆիկական աշխատանքների անհատական ցուցահանդես, Գիլդհոլ, Լոնդոն, 1967
Անհատական ցուցահանդես, Գյուլբենկյան սրահ, Լոնդոն, 1982
Անհատական ցուցահանդես, Գորկի սրահ, Նյու Յորք, 1983
Հայաստանի նկարիչների միություն, Երևան, 1987
Ցուցահանդես Արարատ ակումբում, Թեհրան
Կոմիտասին նվիրված խմբակային ցուցահանդես-փառատոն, Կանադա, 2009
«Հայրենիքի գույները», Երևան, Հայաստանի ազգային պատկերասրահ, 2015 
«Հանդիպում ընկերոջս՝ Սարգիս Մուրադյանի հետ», Սարգիս Մուրադյան պատկերասրահ, 2016 


== Պատկերասրահ ==

		
		
		


== Ծանոթագրություններ ==
Հայաստանի սեյսմականություն

Հայկական լեռնաշխարհը, որի մի մասում այժմ գտնվում է Հայաստանը, համարվում է աշխարհի սեյսմիկ ակտիվ շրջաններից մեկը և մտնում է Միջերկրածովային սեյսմիկ զոնայի մեջ։
Ըստ հարուստ պատմական տվյալների պարզ է դառնում, որ վերջին երկու հազար տարիների ընթացքում Հայկական լեռնաշխարհում ամենաուժեղ երկրաշարժը հասել է 10 բալի (12 բալային սանդղակով) (Երզնկայի տարածք)։ Երկրաշարժերը կապված են ակտիվ խորքային խզվածքներով և դրանց հատման շրջաններով։


== Ընդհանուր տեղեկություններ ==

Հայկական լեռնաշխարհում երկրաշարժերի օջախներն ունեն ոչ խորը՝ 30-35 կմ խորություն, այսինքն դրանք գտնվում են երկրակեղևում, որի պատճառով երկրաշարժերը կոչվում են երկրակեղևային։ Առավել ինտենսիվ երկրաշարժերի օջախները գտնվում են 10-15 կմ խորություններում։ Ֆորշոկային և աֆտերֆորշոկային ակտիվությունը Հայաստանի տարածքում կարճ է տևում։ Հանրապետությունում կան տարածքներ (Զանգեզուր, Գյումրի), որտեղ ուժեղ երկրաշարժերին չեն նախորդել թույլերը։ Ոչ միշտ է, որ ուժեղ երկրաշարժերի գոտիներում թույլ ցնցումները շատ են և հակառակը, կան թույլ երկրաշարժի  շրջաններ, որտեղ ուժեղ երկրաշարժերը քիչ են (Սևանի ավազան, Վարդենիսի լեռներ)։
Հանրապետության ողջ տարածքը բաժանվում է 7 և 8 բալային սեյսմիկ գոտիների։ Դրանցից են՝ Շիրակի և Արարատյան դաշտեր, Վայոց ձոր և հարավային Զանգեզուր։ 8 բալային գոտում ներառված է Հայաստանի ողջ տարածքի 70%, իսկ 7 բալային գոտում՝ 30%: Երկրաշարժերի ուժգնությունը սակայն կարող է հասնել 9-10 բալի (12 բալային սանդղակով), որը կախված է խորը խզվածքների հանգույցների հատումների հետ (Գյումրի, Զանգեզուր, Վայոց ձոր)։


== Կոտրվածքներ ==
Հայաստանի տարածքում խոշոր խզվածքներ են՝ Գառնիի, Փամբակ-Սևանի, Ժելտորեչենսկ-Սարիղամիշի և Ախուրյանի։  

Գառնիի խզվածք, բացի սեյսմիկ ակտիվությունից աչքի է ընկնում նաև բարձր տեկտոնական ակտիվությամբ։ Խզվածքի հետ են կապված 4 խոշոր երկրաշարժերը՝ 906 թվականին Վայոց ձորում, 1679 և 1827 թվականներին Գառնիում, 1988 թվականին՝ Սպիտակում։ Գառնիի խզվածքի ընդհանուր երկարությունը կազմում է 290 կմ և բաժանվում է չորս հատվածի։
Փամբակ-Սևանի խզվածքի երկարությունը մոտ 370 կմ է։ Կազմված է երկու հատվածից՝ Փամբակ-Սևանի (արևմտյան), որի երկարությունը 260 կմ է, և Խոնարասարի (արևելյան)՝ 110 կմ երկարությամբ։ Սրա հետ է կապված դեռևս 5-6-րդ հազարամյակների երկրաշարշերը, ինչպես նաև Գանձակի՝ 895, 915, 1139, 1308, 1407, 1931 և 1968 թվականների երկրաշարժերը։
Ախուրյանի խզվածքի երկարությունը կազմում է 150 կմ՝ Տեկորից մինչև Ախուրյանի ջրամբար։ 950 տարիների ընթացքում այստեղ տեղի է ունեցել 26 երկրաշարժ, որից 6-ը՝ աղետալի։
Ժելտորեչենսկ-Սարիղամիշի խզվածքը սեյսմիկ և տեկտոնական մեծ ակտիվությամբ է աչքի ընկնում։ Ընդհանուր երկարությունը կազմում է 350 կմ։ Ուժեղ երկրաշարժեր են գրանցվել Սարիղամիշում, Նորմանում և Պարտիզում։


== Երկրաշարժերը Հայաստանում ==
Այս ցանկում թվարկված են երկրաշարժերը, որոնք տեղի են ունեցել ժամանակակից Հայաստանի տարածքում։


== Տես նաև ==
Հայաստանի ռելիեֆ
Հայաստանի երկրաբանություն


== Ծանոթագրություններ ==
Լաուրինո

Լաուրինո (իտալերեն՝ Laurino), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1950 մարդ, բնակչության խտությունը կազմում է 28 մարդ/կմ²։ Զբաղեցնում է 69 կմ² մակերես։ Փոստային ինդեքս՝ 84057, հեռախոսային կոդ՝ 0974։


== Արտաքին հղումներ ==
Բնակավայրի պաշտոնական կայք(իտալ.)


== Ծանոթագրություններ ==
Ալխեսիրասի կոնֆերանս

Ալխեսիրասի կոնֆերանս 1906, տեղի է ունեցել հունվարի 15-ից մինչև ապրիլի 7-ը, Ալխեսիրասում (Իսպանիա), Գերմանիայի նախաձեռնությամբ՝ Մարոկկոյի նկատմամբ ֆրանսիական պրոտեկտորատի հաստատումը կանխելու նպատակով։ Մասնակցում էին Գերմանիան, Ֆրանսիան, Անգլիան, Ավստրո–Հունգարիան, Ռուսաստանը, Իտալիան, Իսպանիան, Բելգիան, Հոլանդիան, Պորտուգալիան, Շվեդիան, ինչպես նաև Մարոկկոն ու ԱՄՆ–ը։ Կոնֆերանսում միայնակ մնալով՝ Գերմանիան տեղի տվեց։ Ձևականորեն հոչակվեց Մարոկկոյի սուլթանի անկախությունը։ Ոստիկանության կազմակերպումն ու ղեկավարումը հանձնարարվեց Ֆրանսիային ու Իսպանիային։ Ալխեսիրասի կոնֆերանսի որոշումները Ֆրանսիայի համար Մարոկկոն վերջնականապես նվաճելու ուղի հարթեցին և նպաստեցին անգլո–ֆրանսիական դաշինքի ամրապնդմանը։
Ռուդկա (գյուղ, Լյուբեշովի շրջան)

Անվան այլ կիրառումների համար տե՛ս՝ ՌուդկաՌուդկա (ուկրաիներեն՝ Рудка), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Ռուդկա գյուղում բնակվում էր 425 մարդ։ Բնակավայրը զբաղեցնում է 0,95 կմ² տարածք։ Բնակչության խտությունը կազմում էր 447,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուդաղյան

Բուդաղյան, հայկական ազգանուն։


== Ազգանունը կրողներ ==
Արմեն Գևորգի Բուդաղյան (1936), երաժշտագետ։
Արմենակ Մկրտչի Բուդաղյան (1900-1921), հեղափոխական գործիչ։
Արտակ Էմիլի Բուդաղյան (1971), ՀՀ ռազմական գործիչ, գնդապետ։
Գևորգ Երվանդի Բուդաղյան (1899-1978), դիրիժոր, երաժշտական գործիչ։
Հմայակ Բուդաղյան (20-րդ դար), թղթակից։
Հովակիմ Հարությունի Բուդաղյան (1870-1928), իրավաբան, խմբագիր։
Յուրիկ Բուդաղյան (1943), խորհրդային այլախոհ։
Սուրեն Հ. Բուդաղյան (1880-ական թթ.-1930-ական թթ.), դերասան։


== Ծանոթագրություններ ==
Էխնաթոնի դամբարան

Էխնաթոնի դամբարան, փարավոն Էխնաթոնի և նրա դստեր՝ Մակեթաթոնի թաղման նախնական վայրը։ Կառուցվել է Էխնաթոնի ղեկավարությամբ և գտնվում է Ամառնայի լեռներում՝ նրա կողմից կառուցված Ախեթաթոն մայրաքաղաքի մոտ։


== Ճարտարապետություն ==
Դամբարանը հայտնաբերել է իտալացի հնագետ Ալեսանդրո Բորսանտին 1893-1894 թվականներին։
Այն սկսվում է իջնող միջանցքով։ Նրա կեսին անավարտ սենյակ է (հնարավոր է, նախատեսված Նեֆերտիտիի համար)։ Աջում կա մեկ այլ սենյակ։ Միջանցքի վերջում ոչ մեծ շինություն է և թաղման խուցը։


== Դամբարանի տեսարաններ ==
Երեք խցերից (որոնք կոչվում են ալֆա, բետա և գամմա) երկրորդ ճյուղավորումը, հնարավոր է, եղել է Մակեթաթոնի՝ Էխնաթոնի երկրորդ դստեր, կամ Կիյա անվամբ փարավոնի երկրորդական կնոջ դամբարանը (մումիան չի հայտնաբերվել)։
Երկու խցերը (ալֆա և գամմա) ձևավորված են և պատկերում են նմանատիպ տեսարաններ․ ալֆա խցում Էխնաթոնը և Նեֆերտիտին սգում են կորուստը, կողքին դայակը ձեռքերում պահում է նորածնին, կանգնած են հովհարավորները, ինչը ցույց է տալիս մանկան թագավորական ծագումը։ Տեսարանի հերոսների անունները վնասված են։ Գամմա խցում կա նմանատիպ տեսարան․ այստեղ հիերոգլիֆները մահացածին նույնացնում են Մակեթաթոնի հետ։
Նույն խցի մեկ այլ տեսարանում պատկերված է, թե ինչպես է Մակեթաթոնը կանգնած ծածկի տակ, որը սովորաբար կապված է երեխայի ծնունդի հետ, սակայն կարող է մեկնաբանվել նաև որպես արքայադստեր վերածնունդ։ Նրա դիմաց կանգնած են Էխնաթոնը, Նեֆերտիտին և նրանց 3 աղջիկները՝ Մակեթաթոնը, Անհեսենամոնը և Նեֆերնեֆերուատոն-թաշերիթը։
Կա վարկած, որ Մակեթաթոնը մահացել է ծննդաբերության ժամանակ կամ ժանտախտից։ Համաճարակը, որը բռնկվել էր Եգիպտոսում Էխնաթոնի կառավարման 12-15-րդ տարիներին, ժամանակով համապատասխանում է թագավորական ընտանիքի անդամներից շատերի վերջին անգամ հիշատակման հետ։ Նրանց թվում են արքայամայր Տիյան, թագուհի Նեֆերտիտին, Կիյան, Մակեթաթոնը և փոքր արքայադուստրերը՝ Նեֆերնեֆուրան և ՍետեպենրանԴեկորացիաներից շատերը ոչնչացրել է ջրհեղեղը։

		
		
		
		


== Թաղումից հետո ==
Էխնաթոնի մարմինը մայրաքաղաք՝ Մեմֆիս վերադարձնելուց հետո, հնարավոր է վերաթաղել են Արքաների հովտում ինչ-որ տեղ։ Ենթադրվում է, որ այն KV55 դամբարանում գտնվող մումիան է, սակայն այս տեսակետը վերանայվում է։
Էխնաթոնի սարկոֆագը քանդվել է, ներկայումս վերանորոգվել է և գտնվում է Կահիրեի եգիպտական թանգարանի այգում։ Սարկոֆագը նկարազարդված է սյուժեով, որը ցույց է տալիս Նեֆերտիտիին պահապան աստվածուհու կերպարով և Աթոնի արևային սկավառակը։


== Ծանոթագրություններ ==


== Արտաքին հղումներ ==
Domínguez, Désirée. «La tumba real de Amarna, TA26». Historia Antigua.
Կրասնոարմեյսկայա փողոց (այլ կիրառումներ)

Կրասնոարմեյսկայա փողոցը կարող է վերաբերել`

Կրասնոարմեյսկայա փողոց (Դոնի Ռոստով)
Կրասնոարմեյսկայա փողոց (Եկատերինբուրգ)
Bandicam

Bandicam  (հայերեն` Բանդիկամ), համակարգչի էկրանից նկարահանելու և տեսանյութեր տեսագրելու ծրագիր է։
Ծրագիրն ունի երկու ռեժիմ. Մեկ ռեժիմ «Ուղղանկյուն էկրանի վրա» թույլ է տալիս էկրանից էկրանակադր կամ տեսանյութ նկարահանել որոշակի վայրում և չափսով։ Մեկ այլ ռեժիմ է «DirectX/OpenGL պատուհանը», որը կարող է գրել DirectX կամ OpenGL-ում ստեղծված թիրախ։
«DirectX/OpenGL պատուհան» ռեժիմում ծրագիրը ցուցադրում է վայրկյանում կադրերի քանակը։ Երբ ԿՄՎ-ի հաշվարկը ցուցադրվում է կանաչ գույնով, նշանակում է, որ ծրագիրը պատրաստ է տեսագրման, իսկ երբ սկսվում է տեսագրությունը, գույնը փոխվում է կարմիրի։ ԿՄՎ-ը չի ցուցադրվում «Rectangle on a screen» ռեժիմում.։
Bandicam-ը վճարովի ծրագիր է, ինչը նշանակում է, որ դուք կարող եք այն անվճար օգտագործել սահմանափակ ժամանակով։ Անվճար փորձաշրջանի ընթացքում Bandicam-ը ջրի մակարդակի նշագծում է իր անունը յուրաքանչյուր սքրինշոթի կամ տեսանյութի վերևում, և տեսանյութի տևողությունը սահմանափակվում է 10 րոպեով։
Bandicam-ը կարող է տեսագրել մինչև 3840x2160 տեսահոլովակներ։


== Լոգոն եվ ծրագրի պատուհանը ==

		
		


== Ծանոթագրություններ ==


== Արտաքին հղումներ ==
https://www.bandicam.com/am/ Bandicam. պաշտոնական կայք  Հայաստանում։
Բելգիայի միապետ

Բելգիայի միապետություն, սահմանադրական, ժառանգական սկզբունքով գործող և մեծ ճանաչում ունեցող միապետություն է, որի ղեկավարն անվանվում է թագավոր կամ թագուհի և համարվում է երկրի գլուխը:1830 թվականի անկախությունից ի վեր Բելգիայում ղեկավարել են յոթ միապետներ։  
Ներկայումս Ֆիլիպ միապետն է ղեկավարում, ով իշխանության գլուխ է եկել 2013 թվականի հուլիսի 21-ին։


== Նախաբան ==
1830 թվականին, երբ Բելգիան անկախություն ձեռք բերեց, Ազգային Կոնգրեսը, որպես կառավարության ձև, ընտրեց Սահմանադրական միապետությունը:1830 թվականի նոյեմբերի 22-ին Կոնգրեսը քվեարկեց այս հարցի շուրջ՝ 174 ձայնով աջակցելով միապետությանը:1831 թվականի փետրվարին, Կոնգրեսն ղեկավարն առաջադրեց Ֆրանսիայի թագավոր Լուիս Ֆիլիպի որդուն։ 
1831 թվականի փետրվարի 25-ին Ազգային Կոնգրեսը կառավարիչ նշանակեց Էրասմե-Լուի, բարոն Շչել դե Չոկիեին:Ազգային կոնգրեսի կողմից Գոթական ընտանիքի Լեոպոլդ Սակսեն - Կոբուրգը նշանակվեց Բելգիայի թագավոր և հուլիսի 21-ին Բրուսելի Կուդենբերգի պալատում Սուրբ Հակոբ եկեղեցու դիմաց հավատարմության երդում տվեց Բելգիայի սահմանադրությանը:Այս օրը Բելգիայի համար վերածվեց Ազգային տոնի։


== Ժառանգական և սահմանադրական ==
Բելգիայի միապետությունը՝ որպես ժառանգական սկզբունքով գործող, Սահմանադրական միապետություն, ղեկավարվում է Սահմանադրությամբ։
Բելգիայի թագավորությունը բացարձակ միապետություն չէ։ Այնուամենայնիվ, 1961 թվականին, պատմաբան Ռամոն Արանգոն նշեց, որ Բելգիայի միապետությունը <<իսկապես սահմանադրական>> չէ։


=== Լեոպոլդ I, Լեոպոլդ II և Ալբերտ I ===
Լեոպոլդ I ը Արտաքին գործերի  ղեկավարն էր:Լեոպոլդ I ը դարձավ Société Générale de Belgique ամենակարևոր բաժնետերերից մեկը։
Լեոպոլդի տղան՝ Լեոպոլդ IIը հիմնականում հիշվում է Congo Free State կապիտալիզացման համար, ինչը հանրության դժգոհությունների առիթ դարձավ։


== Ծանոթագրություններ ==
Յալանկուլ (գյուղ, Բլագովարսկի շրջան)

Յալանկուլ (ռուս.՝ Яланкуль, բաշկիրերեն՝ Яланкүл), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)